b'\n_START_ARTICLE_\nSkive-Film fra gamle Dage\n_START_SECTION_\nHandling\n_START_PARAGRAPH_\nEn kompilationsfilm med sjove mellemtekster lavet i 1937 viser optagelser fra Skive i \'gamle dage\', dvs. 1907-1923: Den midtjyske Arbejderfest i Skive, 1907. Dyrskuet i Skive, 1907. Biografen Kosmorama p\xc3\xa5 \xc3\x98sterbro, 1907. Fugleskydnings Procession, 1907. Kong Frederik VIII bes\xc3\xb8ger konseilpr\xc3\xa6sident I.C. Christensen i Hee og deltager i afsl\xc3\xb8ring af Christian IX\'s monument i Anl\xc3\xa6gget i Skive, 1908. Kommuneskolens Indvielse. Sportsdagen i Skive, 17. juni 1923. Sv\xc3\xb8mning og udspring foreg\xc3\xa5r i havnebassinet. Foldbolkamp mellem Odense Boldklub og S.I.K. p\xc3\xa5 Stadion. Tovtr\xc3\xa6kning samt Ulveungernes Marathon-L\xc3\xb8b i s\xc3\xa6kke foreg\xc3\xa5r samme sted. Til slut - udsigt over byens "festplads"._NEWLINE_Filmene er oprindeligt optaget af Emil Andersen, som var direkt\xc3\xb8r for byens f\xc3\xb8rste biograf Kosmorama, der \xc3\xa5bnede 15. oktober 1906.'